CELEX: 62021TN0665
Language: ro
Date: 2021-10-18 00:00:00
Title: Cauza T-665/21: Acțiune introdusă la 18 octombrie 2021 – Civitta Eesti/Comisia

6.12.2021   
            
            
               RO
            
            
               Jurnalul Oficial al Uniunii Europene
            
            
               C 490/51
            
         
      Acțiune introdusă la 18 octombrie 2021 – Civitta Eesti/Comisia
      (Cauza T-665/21)
      (2021/C 490/62)
      Limba de procedură: engleza
      
         Părțile
      
      
         Reclamantă: Civitta Eesti SA (Tartu, Estonia) (reprezentant: C. Ginter, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei din 12 octombrie 2021 (1) de respingere a ofertei reclamantei din lotul 5 „Asistență socioeconomică în domeniile energiei, mobilității și transporturilor” al procedurii de achiziții publice MOVE/2020/OP/0008 „Asistență juridică, socioeconomică și tehnică în domeniile energiei, mobilității și transporturilor”;
               
            
                  —
               
               
                  anularea oricărei măsuri subsecvente, proiectată sau conexă, inclusiv a măsurilor încă necunoscute luate de pârâtă în privința lotului 5 din procedura de achiziții publice menționată, și în special anularea rapoartelor de evaluare a ofertelor și a oricărui contract încheiat cu ofertantul câștigător;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe faptul că pârâta a săvârșit o eroare vădită de apreciere prin respingerea ofertei reclamantei și a încălcat astfel articolul 168 alineatul (6) din Regulamentul (UE, Euratom) 2018/1046 (2).
               
            
                  2.
               
               
                  Al doilea motiv, întemeiat pe faptul că pârâta a încălcat articolul 41 din Carta drepturilor fundamentale a Uniunii Europene prin respingerea ofertei reclamantei și prin neluarea în considerare a explicațiilor acesteia în privința existenței și a integrității ofertei sale tehnice.
               
            
         (1)  Astfel cum a fost notificată reclamantei prin scrisoarea pârâtei nr. Ares (2021) 6214855 din 12 octombrie 2021.
      
         (2)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO 2018, L 193, p. 1-222).